Setu un droidigezh tennet a levr "An diouganour" skrivet get Khalil Gibran :    Pa ra sin deoc'h ar garantez, heuliit hi  En despet mand eo plomm ha kalet he hentoù  Ha pa vezit gronnet get he divaskell,  laoskit hi d'ober  Nag èl e c'hellehec'h bout gloazet get ar c'hlezeñv kuzhet e-mesk he fluñv  Ha pa gomz deoc'h, kredit enni,  En despet ma c'hellehe he mouezh drailhiñ ho huneoù  Evel ma vez dismantret ho jardrinoù get an avel foll    Rak er memes mod mard oc'h kurunet get ar garantez, en ho stago doc'h ar groaz  Mard eo evit ma kreskoc'h eo ivez evit ma voc'h divarret  Ma sav ken uhel èldoc'h c'hwi, ha ma flourika ho prinsad munutañ  Er memp feson e yay betek ho  kwriziad hag o horjello en o azez en douar    Evel had gwinizh en ho kas geti  Ho torniñ a ra evit ho lakaat en noazh  Ho kwentat a ra evit teurel ho pell a-ziàrnoc'h  Ho pruzhuniñ a ra betek ma voc'h gwenn-kann  Ho merat a ra betek ma voc'h plegus  Neuze en ho taol en he zan, evit ma c'helloc'h donet da vout bara sakr banvez Doue    Rac'h an traoù-se, ar garantez o gray deoc'h evit ma c'helloc'h anavout sekredoù ho kalon,  ha donet da vout, dre an  anaoudegezeh-se, lodek e kalon ar Vuhez    Met ma ne glaskit, dre aon, nemet peoc'h ar garantez ha plijadur ar garantez,  Neuze emañ gwell deoc'h goloiñ ho korf noazh ha donet er-maez a leurenn ar garantez  Da gavout ar bed diskiant lec'h ma c'hoarzhoc'h, met pas an holl c'hoarzhoù ac'hanoc'h  Hag e oueloc'h, met pas an holl daeroù ac'hanoc'h    Ar garantez ne ro nemet anezhi hec'h-unan, ha ne gemer nemet anezhi hec'h-unan  Ar garantez ne biaou netra, ha ne faot ket dezhi bout  piaouet get den ebet  Rak trawalc'h eo ar garantez hec'h unan d'ar garantez    Ne soñjit ket e c'hellit mestroniiñ hent ar garantez  Rak mard oc'h kavet dellezek get ar garantez, e vo hi a vestronio hoc'h hent  Ar garantez n'he deus ken c'hoant nemet donet da wir, netra ken  Met mard oc'h e karantez,  ha ma vez àrnoc'h en devout un c'hoant bennak, ra vo an dra-mañ :    En em siliñ ha bout ur wazhienn-dour hag a gan he sonenn d'an noz,  Anavout petra eo bout  glac'haret get re a deneridigezh  Bout gloazet get ho mod deoc'h-c'hwi da intent ar garantez  Ha gwadiñ a volontez vat, ha get joa  Dihousk da c'houloù-deiz get divaskell d'ho kalon  Ha lâret trugarez evit un devezh arall a garantez  Diskuizh da greisteiz hag em soñjal àr levenez divent ar garantez  Donet en-dro d'ar gêr da serr-noz, get grad vat  Ha neuze kousket get ur bedenn en ho kalon evit an hani a garit,  Hag àr ho tiweuz ur ganenn a veuleudi    Khalil Gibran « An diouganour »